Διαγωνισμός Χορού Eurovision

Ο **Διαγωνισμός Χορού της Eurovision** ακολουθώντας το πρότυπο του Διαγωνισμού Τραγουδιού της Eurovision, είναι ένας πανευρωπαϊκός Διαγωνισμός Χορού που διεξήχθη για πρώτη φορά στο Ηνωμένο Βασίλειο το Σάββατο 1 Σεπτεμβρίου 2007. Ο διαγωνισμός είναι εμπνευσμένος από το τηλεοπτικό σόου του BBC *"Strictly Come Dancing"*. Στις 9 Μαΐου 2007, η Διεθνής Ομοσπονδία Χορού ως Άθλημα *([[Αγγλικά]]: International DanceSport Federation, IDSF )* επίσημα ανακοίνωσε τη συνεργασία του με τον Διαγωνισμό Χορού της Eurovision. Η IDSF αποδίδει τη δημιουργία του Διαγωνισμού στον Richard Bunn του δικτύου rbi στη Γενεύη, ο οποίος παλαιότερα ήταν υπεύθυνος της EBU για τα αθλητικά προγράμματα, έπεισε την EBU να δημιουργήσει τον Διαγωνισμό.

## Μορφή του Διαγωνισμού και Γενικές Πληροφορίες

Ο διαγωνισμός αποτελείται από ζευγάρια χορευτών από κάθε συμμετάσχουσα χώρα. Κάθε ζευγάρι παρουσιάζει έναν χορό, τον ελεύθερο χορό όπου κάθε χώρα μπορεί να δείξει την κουλτούρα της. Εκτός από την Κριτική Επιτροπή την οποία αποτελούν ειδικοί, το ευρωπαϊκό κοινό καλείται να ψηφίσει το αγαπημένο κατά τη γνώμη του ζευγάρι μέσω τηλεψηφοφορίας και μέσω μηνυμάτων για να αποφασίσει το νικητή του Διαγωνισμού.

Το BBC ήταν ο "οικοδεσπότης" του πρώτου και του δεύτερου διαγωνισμού.

## Διαγωνισμοί
### 2007
Ο Διαγωνισμός Χορού της Eurovision του 2007 διεξήχθη στο Λονδίνο. Στο διαγωνισμό αυτό κάθε ζευγάρι έπρεπε να παρουσιάσει δύο χορούς διάρκειας ο καθένας ενός λεπτού και τριάντα δευτερολέπτων: ο πρώτος ήταν χορός τύπου *"Ballroom"* ή Latin, ενώ ο δεύτερος ελεύθερο χορό. Μόνο ζευγάρια επαγγελματιών χορευτών μπορούσαν να συμμετάσχουν και αυτό της Φινλανδίας κέρδισε εκείνον τον Διαγωνισμό.

### 2008

Μερικές αλλαγές έχουν γίνει για τον Διαγωνισμό Χορού της Eurovision του 2008 που διεξήχθη στη Γλασκώβη του Ηνωμένου Βασίλειου στις 6 Σεπτεμβρίου του 2008. Συμμετείχαν 14 ζευγάρια από 14 χώρες αντίστοιχα. Παρουσιαστές ήταν ο Γκράχαμ Νόρτον και η Κλόντια Γουίνκλεμαν και την παραγωγή ανέλαβε το BBC.
Τα ζευγάρια επαγγελματιών χορευτών δεν επιτρέπονται πλέον. Όλα τα ζευγάρια πρέπει να περιλαμβάνουν έναν επαγγελματία χορευτή και μία προσωπικότητα της κάθε χώρας. Μόνο ένας χορός διάρκειας δύο λεπτών θα παρουσιάζεται από κάθε ζευγάρι. Η κριτική επιτροπή αποτελούμενη από επαγγελματίες, θα καθορίζει το νικητή του διαγωνισμού με τις ψήφους της κατά 20%, ενώ το υπόλοιπο 80% από τηλεψηφοφορία. Η Αλβανία, η Αρμενία, η Βοσνία-Ερζεγοβίνη, η Κύπρος, η Λευκορωσία, η Ισλανδία, η Ισραήλ, η Βόρεια Μακεδονία, η Ισπανία, και η Μάλτα αν και δεν συμμετείχαν, μετέδωσαν τον διαγωνισμό.

#### Ζευγάρια
Οι χώρες που συμμετείχαν και τα ζευγάρια που τις εκπροσώπησαν, με σειρά βαθμολογίας είναι:

01. Εντίτα Χερμπούζ - Μαρκίν Μροκζέζ *με 154 βαθμούς*

02. Τατιάνα Νάβκα - Αλεξάντερ Λιτβινένκο *με 121 βαθμούς*

03. Λίλια Ποντκοπάγιεβα - Σεργκέι Κοστέτσκι *με 119 βαθμούς*

04. Καρίνα Κρίσκο - Σόλιους Σκαμπίνας *με 110 βαθμούς*

05. Ελντάρ Τζαφάροβ - Άννα Σάζινα *με 106 βαθμούς*

06. Πάτρικ Σπιέγκελμπεργκ - Κάτια Ζβένσον *με 102 βαθμούς*

07. Τζέισον Ροδίτης - Τόνια Κόσοβιτς *με 72 βαθμούς*

08. Ράκουελ Ταβάρες - Γιοάο Τιάγκο *με 61 βαθμούς*

09.Λουίζα Λίτον - Βίνσεντ Σίμον *με 47 βαθμούς*

10. Μαρία Λούντ - Νίκο Άχτι *με 44 βαθμούς*

11. Γκαβίν ο Φεαράιχ - Ντέρμπχλα Λένον *με 40 βαθμούς*

12. Ντάνυ Σαουσέντο - Ζανέτ Κάρλσον *με 38 βαθμούς*

13. Ντόριαν Στέιντλ - Νικόλ Κάντνερ *με 29 βαθμούς*

14. Τόμας Μπέργκε - Ροεμζάνα ντε Χάν *με 1 βαθμό*

## Συμμετέχουσες Χώρες

### Αζερμπαϊτζάν
Το Αζερμπαϊτζάν πήρε μέρος για πρώτη φορά στο διαγωνισμό του 2008 ο οποίος διεξίχθει στη Γλασκώβη. Κατέλαβε την 5η θέση με τον Έλνταρ Τζαφάροφ και την Άννα Σάζινα 	που χόρεψαν πάσοντόμπλε, ρούμπα, ταγκό και αζέρικο παραδοσιακό χορό.
### Ελβετία
Η Ελβετία πήρε μέρος για πρώτη φορά στο διαγωνισμό του 2007. Η Ντενίς Μπίλεμαν και ο Σβέν Νινεμμάν επειλέχτηκαν για να εκπροσωπήσουν τη χώρα τους. Χόρεψαν Πάσο ντόμπλε και Σουίνκ. Ήταν το μόνο ζευγάρι που δεν πήρε κανέναν βαθμό και έτσι για αυτό το λόγο αποχώρισε από το διαγωνισμό του 2008. Κανείς δεν ξέρει αν η Ελβετία θα επιστρέψει στο διαγωνισμό του 2009, κάτι που μάλλον δε θα γίνει.

### Ελλάδα
Η Ελλάδα πήρε για πρώτη φορά μέρος στον διαγωνισμό  το 2007. Το ζευγάρι που την εκπροσώπησε ήταν η Ουρανία Κολιού και ο Σπύρος Παυλίδης, που επιλέχτηκαν από επιτροπή. Χόρεψαν Jive και Showdance. Λόγω τον πυρκαγιών του 2007 το πρόγραμμα δε μεταδόθηκε στην τηλεόραση και οι βαθμοί επιλέχτηκαν από την επιτροπή. Η τελική θέση ήταν 13η με 31 βαθμούς ανάμεσα σε 11 χώρες. Το 2008 τη χώρα εκπροσώπησαν ο Τζέισον Ροδίτης και η Τόνια Κόσοβιτς, που κατέλαβαν την 7η θέση με 72 βαθμούς.

## Τόπος Διεξαγωγής και Νικητές

## Εξωτερικοί σύνδεσμοι
* www.eurovisiondance.tv

Eurovision
Χορου
Χορου
*